  Туспуктэм: Иван Коновалов Наталия Сильвестрова Ижкарын Чеберлыко куижъёсъя йӧскалык центрын куиськонлы сӥзем «Сусо» адӟытон (0+) ужа. Отын куиськон станоклэн люкетъёсыз, вашкала но туала куэм арбериос возьматэмын. Троссэ соосты Эгра ёросысь шаертодонъя музейысь но кибашлыослэн центрысьтызы вайизы. «Удмуртъёслэн куиськон – со нырысетӥ интыын, потому что быдэс семьялы куиськоно вал: дӥськут но, арбериос коркалы. Ваньзэ лэсьтоно вал до замужества» Вера Фардиева, Чеберлыко киужъёсъя йӧскалык центрысь кибашлы Удмурт ныл пичи дырысеныз ик та киужлы дышетскиз. Пыдъёсыз пыдлёгетозь сузё ни ке, со куиськон кӧр сьӧры пуксе ни вал, каллен аслыз пирдан дасяны кутске. Атаез, нылаш мед куиськоз шуыса, солы сусо кузьма.  «Сусо – со предмет, кытчы сӥньыс понэмын. Именно со ужа, со улэп, со дэраез лэсьтэ » Наталья Прокопьева, Чеберлыко киужъёсъя йӧскалык центрлэн кивалтӥсез Бызёно ныллы вуоно картэз куиськон станок лэсьтэ. Отчы со вань яратонзэ понэ, сое пӧртэм пужыосын чеберма. Куиськонлэн вань аслаз малпанэз, мур пуштросэз. «Дэра со, ӟуч кылын вераса, «полотно жизни». Куке пинал ныл куэ вал аслыз сюанэзлы дэрем, вуоно картэзлы дэрем, со весь вань аслэсьтыз малпанъёссэ, азьлань улонзэ адӟемзэ пыртэ вал со ужаз, со дэраяз. Малы ке шуоно мифологемаез солэн «нить судьбы», со сӥньысъёслэсь лэсьтӥське вал полотно жизни » Наталья Прокопьева, Чеберлыко киужъёсъя йӧскалык центрлэн кивалтӥсез Пирданзэ пинал ныл ачиз дасяны кулэ вал, озьы ик солы эшъёсыз юрттӥськыны быгатӥзы. Куиськон борды ӟеч малпанъёсын гинэ пуксёно, пусъе кибашлы Вера Фардеева. Адӟытонэз радъянэ Суредан устолыкъя элькун музей но пыриськиз, со тодмо удмурт суредасьлэсь Менсадык Гариповлэсь ужъёссэ сётӥз. « Гариповлэн суредъёсыз котьку но герӟаськемын улонэн, удмуртъёслэн улонэнызы. Котьку но вань отын кыӵе ке но философия, куиськонын кадь ик » Алексей Кузнецов, Чеберлыко киужъёсъя йӧскалык центрлэн кивалтӥсезлэн воштӥсез Адӟытон 12-тӥ толшорозь ужалоз. Тегъёс: куиськон киуж йӧскалыклулчеберет адӟытон Ижкар Удмуртия  